Bo Laden ansættes som ny vicedirektør i Aalborg Vand Holding A/S. Han kommer fra en stilling som afdelingsingeniør for Aalborg Kloak A/S, hvor han senest har været konstitueret som direktør.

Aalborg nye vandkoncern ansætter Bo Laden som ny vicedirektør vicedirektør i Aalborg Vand Holding A/S og per 1. maj som direktør i de tre datterselskaber Aalborg Vand A/S, Aalborg Vand Entreprise A/S og Aalborg Kloak A/S. Bo Laden får dermed det daglige ledelsesansvar for samtlige medarbejdere i de tre selskaber. Bo Laden har siden juli 2015 været konstitueret direktør i Aalborg Kloak og han vil gerne skabe et endnu bedre samarbejde mellem vand og kloak. - For mig er stillingen som vicedirektør i Aalborg Vandkoncern et drømmejob. Det tætte og stærke samarbejde mellem Vand og Kloak, som andre kommuner i årevis er blevet inspireret af, skal fortsætte, og jeg glæder mig til arbejdet med at videreudvikle, hente synergier og effektivisere hele det tekniske vandkredsløb – lige fra indvinding af rent, ubehandlet grundvand fra vandværkerne og til det rensede og behandlede spildevand fra renseanlægget, siger Bo Laden.